# Folkeforbundet 1920-1946

Diskutér følgende citater fra dagens lektie:

1. En af de mest markante punkter på Folkeforbundets dagsorden var punkt 5. Hvad menes der med at ”kolonimagten og den indfødte befolkning havde lige ret” som beskrevet nedenfor?

* *”Kolonierne var nævnt direkte i punkt 5, hvis overskrift lød: "Upartiske afgørelser af kolonistridigheder".* ***Under punkt 5 blev det slået fast, at når stridigheder om kolonierne skulle afgøres, havde kolonimagten og den indfødte befolkning lige ret****. Der ligger heri altså ikke en total afvisning af kolonimagternes rettigheder, men dog et nyt fokus på de indfødtes rettigheder.”*

1. Hvad menes der med ”kollektiv sikkerhed” og hvordan skulle dette en ny verdenskrig?  
   *”På baggrund af ideerne om folkenes selvbestemmelse blev Folkeforbundet oprettet i 1920. Folkeforbundet var en international organisation, der skulle sikre freden og forhindre krig ved at bilægge stridigheder.  
   Folkeforbundet skulle gennem kollektiv sikkerhed forhindre, at de enkelte lande søgte individuel sikkerhed ved gensidige trusler og militær oprustning.”*
2. Efter Første Verdenskrig overtog Folkeforbundet de koloniserede områder, der hidtil havde været besat af krigens tabende parter. Derefter blev områderne fordelt mellem de allierede medlemslande i Forbundet. Hvorfor tror I, at områderne ikke blev givet direkte tilbage til befolkningen i de koloniserede områder med det samme? (De fleste af disse lande blev først for alvor selvstændige i 1950érne og 1960érne)  
   *”Folkeforbundet fik officiel myndighed over de kolonier, som Tyskland og det osmanniske rige måtte afgive ved afslutningen af 1. Verdenskrig. Forbundet overgav derefter disse områder til gamle kolonimagter bl.a. Storbritannien, Frankrig og Japan som såkaldte mandatområder.”*

## Gruppearbejde: 4-mandsgrupper

1. Del gruppen op i 2 (gruppe A og gruppe B)
2. Gruppe A skal arbejde med videoen [”The League of Nations – the first ‘world organisation’”](https://youtube.com/watch?v=MWc5-thIkEQ&t=32s)
3. Gruppe B skal arbejde med videoen [“Did the League of Nations Ultimately Fail?”](https://www.youtube.com/watch?v=71zMKswbJJM)
4. Hver gruppe skal:
   1. Opsummer videoen hovedpointer: hvad fortæller kilderne om Folkeforbundet?
   2. Lave en kildeanalyse af jeres video (se skemaet nedenfor)
   3. Hvad skal I som historikere være opmærksomme på i arbejdet med netop disse typer af kilder?
   4. Sæt jer sammen igen alle 4.
   5. I skal nu præsentere jeres analyse og svar til hinanden på skift. Først gruppe A, så gruppe B.
5. Fælles opsamling i klassen.

Skema til kildeanalyse:

|  |  |
| --- | --- |
| **Kildekritiske spørgsmål** | **Svar** |
| Kontekst? |  |
| Kildetype? |  |
| Tid? |  |
| Sted? |  |
| Afsender? |  |
| Modtager(e)? |  |
| Indhold? |  |
| Virkemidler? |  |
| Tendens? |  |
| Troværdighed? |  |